KIRJALLINEN KYSYMYS E-3436/02

esittäjä(t): Monica Frassoni (Verts/ALE) komissiolle

(2. joulukuuta 2002)

Aihe: Luvattomaan rakentamiseen puuttumatta jättäminen yhteisön tärkeänä pitämällä MolentargiusSaline-alueella (Cagliarin sekä Quartu S. Helenan kunta, Sardinia, Italia)

Is ArenasMedau su Cramun-maatalousalueella, Cagliarin sekä Quartu S. Elenan kunnassa paikalliset ekologiset yhdistykset ovat paljastaneet ja ilmoittaneet useaan otteeseen yhteisön, Italian, alueellisille ja paikallisille hallinto- ja lainsäädäntöviranomaisille noin 190 laittomasta rakennushankkeesta, joiden kokonaispinta-ala on noin 60 000 kuutiometriä. Kyseinen alue on osa Molentargiuksen

suomaa-aluetta ja sitä ympäröivää alueitta, jota on ehdotettu yhteisön tärkeänä pitämäksi alueeksi direktiivin 92/43/ETY mukaisesti(1), sellaisena kuin se on pantu täytäntöön presidentin antamalla asetuksella N:o 357/1997 (muodollisesti ministerin 3. huhtikuuta 2000 antamalla asetuksella N:o 65). Alue on myös osa MolentargiusSalinen alueellista luonnonpuistoaluetta(2). Aluetta koskevat MolentargiusMonte Urpinu-alueen(3) maiseman suojelua koskevia säännökset(4), se on säilytettävä koskemattomana(5) ja se on myös luokiteltu kansainvälisesti merkittäväksi suomaa-alueeksi(6). Tähän mennessä ei ole kuitenkaan toteutettu mitään erityisiä tai tehokkaita toimia asiaa koskevan lainsäädäntörikkomusten oikaisemiseksi tai sen estämiseksi, että yhteisön tärkeänä pitämää luonnonvaraista aluetta suojellaan jatkossa erittäin vakavilta vaurioilta.

Onko komissio tietoinen edellä mainituista seikoista?

Onko parhaillaan meneillään tai onko jo toteutettu infrastruktuuria koskevia hankkeita (tietyöt, vesi- ja viemäriverkostotyöt) yhteisön rahoituksella (monivuotinen ohjausohjelma, Sardinia 19941999 ja/tai alueellinen kehitysohjelma, Sardinia 20002006) laittomasti rakennettujen rakennusten osalta MolentargiusSalinen-alueella?

Aikooko komissio ryhtyä asianmukaisiin toimiin vastauksena mainittua vakavaa laittomaan rakentamiseen yhteisön tärkeänä pitämällä MolentargiusSalinen-alueella?

(1) EYVL L 206, 22.7.1992, s. 7.

(2) Sardinian aluelainsäädäntö, laki nro 5/1999.

(3) Asetuksen nro 490/1999 139140 artikla sekä 146 artiklan 1 kohdan i alakohta.

(4) Sardinian autonomisen alueen kulttuuriasioista vastaavan neuvoston 12. tammikuuta 1979 antama asetus.

(5) Aluelain nro 23/1993 2 artiklan 1 kohdan b alakohta.

(6) 2. helmikuuta 1971 tehty Ramarin kansainvälinen yleissopimus, joka on pantu täytäntöön presidentin antamalla asetuksella N:o 448/1976 (alue on täsmennetty 17. kesäkuuta 1977 annetussa ministeriasetuksessa).

Margot Wallströmin komission puolesta antama vastaus

(16. tammikuuta 2003)

Parlamentin jäsen esittää, että 190 ilman lupaa rakennettua rakennusta, joiden yhteispinta-ala on noin 60 000 neliömetriä, ovat aiheuttaneet huomattavia vahinkoja Stagno di Molentargius e territori limitrofi -alueelle, jota on ehdotettu luontotyyppien sekä luonnonvaraisen eläimistön ja kasviston suojelemisesta 21. toukokuuta 1992 annetun direktiivin 92/43/ETY(1) mukaiseksi yhteisön tärkeänä pitämäksi alueeksi.

Direktiivin 92/43/ETY 6 artiklassa säädetään yhteisön tärkeänä pitämien alueiden suojelusta. Nämä alueet on direktiivissä säädetyn menettelyn mukaan osoitettava erityisiksi suojelualueiksi. Tämä velvollisuus koskee kaikkia jäsenvaltioiden viranomaisia sekä kansallisella, alueellisella että paikallisella tasolla. Erityisesti 6 artiklan 2 kohdassa todetaan seuraavaa: Jäsenvaltioiden on toteutettava erityisten suojelutoimien alueilla tarpeellisia toimenpiteitä luontotyyppien ja lajien elinympäristöjen heikentymisen sekä niitä lajeja koskevien häiriöiden estämiseksi, joita varten alueet on osoitettu, siinä määrin kuin nämä häiriöt saattaisivat vaikuttaa merkittävästi tämän direktiivin tavoitteisiin.

Direktiivin 92/43/ETY 6 artiklan 2 kohdan säännökset koskevat direktiivin 92/43/ETY mukaisia yhteisön tärkeänä pitämiä alueita ja erityisiä suojelualueita. Jäsenvaltioilla on velvollisuus toimia niin, että direktiivin tavoitteet eivät ole vaarassa. Siksi niiden on varmistettava, että ehdotettujen alueiden tilanteen heikkenemisen estämiseksi ryhdytään toimenpiteisiin, vaikka se ei olisikaan tällä hetkellä täysin sitovaa direktiivin 92/43/ETY mukaisten ehdotettujen yhteisön tärkeänä pitämien alueiden osalta, jotka ovat jäsenvaltioiden ehdottamia mutta eivät vielä mukana komission hyväksymien yhteisön tärkeänä pitämien alueiden virallisessa luettelossa.

Parlamentin jäsenen antamissa tiedoissa ei kuitenkaan kuvata näitä luvattomia rakennuksia eikä niiden vaikutusta alueeseen. Siksi niiden sijaintia tai rakentamisajankohtaa ei voida määritellä. Ei ole myöskään mahdollista yksilöidä, mitkä luontotyypit ja lajien elinympäristöt yhteisön tärkeänä pitämäksi alueeksi ehdotetulla Stagno di Molentargius e territori limitrofi -alueella ovat heikentyneet näiden rakennusten vuoksi tai miten rakennukset ovat vaikuttaneet niihin. Ei myöskään ole mahdollista tunnistaa, mitkä lajit mainitulla yhteisön tärkeänä pitämäksi alueeksi ehdotetulla alueella ovat tuhoutuneet näiden rakennusten vuoksi tai miten ne ovat tuhoutuneet. Siksi ei ole mahdollista tunnistaa, mitkä direktiivin 6 artiklan 2 kohdan mukaiset tarpeelliset toimenpiteet Italian viranomaiset ovat jättäneet toteuttamatta.

Näin ollen parlamentin jäsenen antamien tietojen perusteella ja perusteiden puuttuessa ei voida todeta, että tässä tapauksessa olisi rikottu yhteisön oikeutta.

Lisäksi parlamentin jäsenen toimittamien tietojen perusteella ei Sardinian alueellisten viranomaisten mukaan voida tarkasti tunnistaa kysymyksen aiheena olevia infrastruktuurihankkeita (tietyöt, vesi- ja viemäriverkostotyöt jne.). Siksi on mahdotonta todentaa, onko ne toteutettu yhteisön rahoituksella Sardinian monivuotisen ohjausohjelman 19941999 ja/tai Sardinian alueellisen toimenpideohjelman 20002006 puitteissa.

(1) EYVL L 206, 22.7.1992.